ভারতরত্ন
কয়েকজনের ক্ষেত্রে আন্তর্জাতিক খ্যাতি অর্জনের পরে তাঁদের ভারতরত্ন প্রদান করার জন্য সরকারের সমালোচনা করা হয়েছে। উদাহরণস্বরূপ বলা যায়, ১৯৭৯ সালে মাদার টেরিজা নোবেল শান্তি পুরস্কার অর্জন করলে ১৯৮০ সালে তাঁকে ভারতরত্ন দেওয়া হয়। আবার ১৯৯২ সালে সত্যজিৎ রায় অস্কার পুরস্কার পাওয়ার পর ভারতরত্ন পান। আবার ১৯৯৮ সালে অমর্ত্য সেন অর্থনীতিতে নোবেল পুরস্কার পাওয়ার পর ১৯৯৯ সালে ভারতরত্ন পেয়েছিলেন। তৎকালীন রাষ্ট্রপতি কে. আর. নারায়ানান তদনীন্তন প্রধানমন্ত্রী অটলবিহারী বাজপেয়ীর কাছে অমর্ত্য সেনের নাম ভারতরত্ন সম্মানের জন্য সুপারিশ করেছিলেন। প্রধানমন্ত্রী বাজপেয়ী তাঁর সুপারিশ মেনে নেন।
টেনেসি উইলিয়ামস
"আ স্ট্রিটকার নেইমড ডিজায়ার" নাটকের জন্য তিনি ১৯৪৮ সালে, ও "ক্যাট অন আ হট টিন রুফ" নাটকের জন্য ১৯৫৫ সালে, মোট দুইবার তিনি পুলিৎজার পুরস্কার লাভ করেন। এছাড়া "দ্য গ্লাস মেনাগেরি" (১৯৪৫) এবং "দ্য নাইট অফ দি ইগুয়ানা" (১৯৬১)-এর জন্য তিনি নিউ ইয়র্ক ড্রামা ক্রিটিকস' সার্কল পুরস্কার লাভ করেন। ১৯৫২ সালে লেখা, তাঁর নাটক "দ্য রোজ ট্যাটু" সেরা নাটক হিসেবে টনি পুরস্কার লাভ করে। ১৯৮০ সালে তৎকালীন মার্কিন রাষ্ট্রপতি জিমি কার্টার উইলিয়ামসকে যুক্তরাষ্ট্রের সর্বোচ্চ বেসামরিক পুরস্কার প্রেসিডেন্শিয়াল গোল্ড মেডাল অফ ফ্রিডম প্রদান করে।